
Parengto sprendimo projekto tikslai ir uždaviniai
Sprendimo projekto tikslas – pakeisti Šiaulių miesto savivaldybės tarybos 2023 m. balandžio 11 d. sprendimu Nr. T-195 patvirtintas Šiaulių miesto savivaldybės tarybos Finansų ir ekonomikos bei Švietimo, kultūros ir sporto komitetų sudėtis. 
Vadovaujantis Lietuvos Respublikos vietos savivaldos įstatymo 10 straipsnio 2 punktu, tarybos narys privalo būti vieno komiteto nariu. To paties įstatymo 8 straipsnio 3 dalyje numatyta, kad savivaldybės tarybos narys visas valstybės politiko ir savivaldybės bendruomenės atstovo teises įgyja tik po to, kai prisiekia Vietos savivaldos įstatymo nustatyta tvarka. Saulius Stasiūnas ir Nijolė Prascevičienė nedalyvavo pirmajame  tarybos posėdyje, todėl į tarybos komitetų  sudėtį bus įtraukti po tarybos nario priesaikos. Patvirtinus sprendimo projektą prie Finansų ir ekonomikos komiteto prisijungs Saulius Stasiūnas, o Švietimo, kultūros ir sporto komitetą papildys Nijole Prascevičienė. 
Dabartinis sprendimo projekte aptariamų klausimų reguliavimas. Iki šiol Šiaulių miesto savivaldybės tarybos Finansų ir ekonomikos bei Švietimo, kultūros ir sporto komitetų sudėtį nustatė Šiaulių miesto savivaldybės tarybos 2023 m. balandžio 11 d. sprendimas Nr. T-195.
Sprendimo projekte numatyta patvirtinti naują minėtų komitetų sudėtį.
Priėmus sprendimą, galimos pasekmės (tiek teigiamos, tiek neigiamos). Numatomos tik teigiamos pasekmės – įgyvendinta Lietuvos Respublikos vietos savivaldos įstatymo imperatyvi nuostata. 
Priėmus sprendimą keičiamas Šiaulių miesto savivaldybės tarybos 2023 m. balandžio 11 d. sprendimas Nr. T-195„Dėl Šiaulių miesto savivaldybės tarybos komitetų sudarymo“.
Sprendimui įgyvendinti reikalingi priimti papildomi teisės aktai – nereikalingi.
Sprendimui įgyvendinti reikalingos lėšos – nereikalingos.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė mero pavedimu Šiaulių miesto savivaldybės tarybos ir mero sekretoriatas, tiesioginė rengėja mero patarėja Virginija Mickavičienė, tel. 8 41 596208.

